هراتده مکتب گه باریتگن قیز باله لر نینگ یوزی گه اسید آتیلدی. افغانستان نینگ هرات ولایتیده موترسایکل لیک ایککی کیشی مکتب گه باریتگن قیز لر نینگ یوزی گه اسید آتدی. یوز لری گه اسید آتیلگن ۱۶ و ۱۸ یاش لریده گی اوشبو اوچ قیز باله هرات نینگ اینگ کتته مکتبیده اوقیماقده. خودی منه شو قیز باله لر هرات شهریده جایلشگن نور کسل خانه سی گه انتقال ایتتیریلدی. مذکور کسل خانه نینگ رئیسی جمال عبدالناصر آخند زاده ایککی قیز نینگ وضعیتی نینگ یمان ایکن لیگی نی ایسله تیب اوتدی. قیز لر, یوز لری گه اسید آتگن موترسایکل لیک ایککی کیشی نینگ, "مکتب گه بارسنگیز بیز هم شوندای جزا بیره میز" دییه بَقیرگن لیگی نی بیلدیردی. هرات پولیسی نینگ قیز لر گه اسید آتگن اوشبو کیشی لرنینگ اوشله نیشی اوچون فعالیت باشله تیب یوبارگن لیگی معلوم قیلیندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
